Számítógép architektúrák II.

## Leírás

A tárgy – alapozva a számítógépek általános felépítésével és működésével kapcsolatos ismeretekre a Számítógép architektúrák I-ből – egyrészt tervezési térben közelíti meg a szoftver és hardver kapcsolatát, másrészt mennyiségi jellemzők alapján vizsgálja a rendszer architekturális elemeit. További cél, olyan korszerű számítógép-architektúrák bemutatása, amelyek párhuzamos feldolgozást és hibatűrő mechanizmusokat alkalmaznak. A gyakorlatok a mikroprocesszor-alapú rendszerek tervezési kérdéseivel foglalkoznak.

## A vizsga menete (2019. június)

Írásbeli vizsga, időtartama 60 perc, **három** részből áll:

1. rész (**a**). Három fogalom meghatározása (a tantárgyhoz tartozó ILIAS-beli fogalomtár alapján). A **jegymegadás feltétele** ennek a résznek mindenképpen való teljesítése.

2. rész (**b**). Öt kifejtős kérdés megválaszolása (a fejezetvégi kérdésekből) vagy 25 tesztkérdés teljesítése. A vizsgáztató dönt a két lehetőség közül.

3. rész (**c**). Egy tervezési feladat megoldása (a Hallgatói segédletekben foglalt feladatokhoz hasonló).
A 3. részhez otthonról hozott, saját jegyzetet lehet önállóan segítségül használni. A 3. részt előzetesen teljesíteni lehet a szorgalmi időben megírt zárthelyi dolgozattal (a távoktatáson elővizsgával).

## Értékelési szempontok (2019. június):

1. rész (a) max 3 pont (minimum 2,5 pont kell elvileg)

2. rész (b) max 5 pont

3. rész (c) max 1 pont (ez a rész 10x-es szorzóval kerül beszámításra)

Jegy = a + b + (10 x c)

10 ponttól 2-es; 13-tól 3-as

## Segédanyagok

Számítógép-architektúrák 2 - **Egyesített jegyzet**

**Kibővített fogalomtár** - Felcímkézett fogalomtár, melyben néhány, gyakrabban előforduló fogalom (tkp. mint *vizsgakérdés*) ki van emelve (tehát tartalmazza a lentebb előforduló Gyakori vizsgakérdések-et is, kicsit azt is kibővítve)

Fogalomtár - néhány fogalom megjegyzésként ki van emelve, tartalmazza a jegyzetet is; *régebbi* dokumentum

Gyakori vizsgakérdések

Tesztkérdés

Tesztkérdések - csak válaszok

Memóriatervezés - ILIAS (az ILIAS-on levő leírás *átláthatóbb* változata)

Memóriatervezés

Memóriatervezés2

Memóriatervezés - megoldott

## Vizsga

P csoport:

* Aszinkron sínvezérlés
* MESI protokoll (MODIFIED, EXCLUSIVE, SHARED, INVALID PROTOCOL)
* SRAM = Statikus RAM (STATIC RANDOM ACCESS MEMORY)

Q csoport:

* buszarbitráció
* közvetlen adatcímzés / álcímzés
* soros konzisztencia / szuperskalár processzorok

R csoport:

* harvard architektúra
* busztranzakció
* pufferelt közvetlen átírás (buffered write through, vagyis cache)

E1 csoport [20180614]

* utasítás-számláló regiszter
* közvetlen hozzáférésú tároló
* programozott bevitel/kivitel

20180623

* sdram
* mikroprogram
* ALU

## ZH - online verzió - Memóriatervezés

#### ZH nappali 2020. május 20.

Egy 16-bites adatbusszal rendelkező rendszer számára tervezzen meg egy 24 KB-os statikus RAM memóriablokkot, amely a B8000 (hexa) címtől kezdődjön. A
felhasználható memória-áramköröknek 4 K x 8 bites szervezése van.

#### ZH táv 2020. május 23.

Egy 32-bites adatbusszal rendelkező rendszer számára tervezzen meg egy 384 KB-os ROM memóriablokkot, amely az E40000 (hexa) címtől kezdődjön. A felhasználható memória-áramköröknek 64 K x 8 bites szervezése van.